**CONTRACT DE FINANȚARE**

**-Condiții Specifice-**

**Programul Incluziune și Demnitate Socială 2021-2027**

**Art. 1 Durata contractului şi perioada de implementare a proiectului**

1. Implementarea proiectului va începe pe data de 1 a următoarei luni calendaristice, după semnarea contractului de finanțare, dar nu mai târziu de 30 de zile de la data semnării contractului de ambele părți.
2. În completarea prevederilor art. 2 alin. (3) din Contractul de finanțare – Condiții Generale, durata de implementare a proiectului poate fi prelungită prin act adițional la contractul de finanțare, în conformitate cu prevederile Ghidului Solicitantului – Condiții Generale și Condiții Specifice, fără a depăși data de 31.12.2029.

**Art. 2 Valoarea contractului**

În completarea prevederilor art. 3 alin (1) din Contractul de finanţare – Condiţii Generale și în acord cu anexa 4- Acordul de parteneriat (dacă e cazul), valoarea totală a Contractului de finanțare va fi angajată de către Liderul de parteneriat și Parteneri (dacă proiectul se implementează în parteneriat), după cum urmează:

|  |  |  |  |  |  |  |
| --- | --- | --- | --- | --- | --- | --- |
| Organizatia[[1]](#footnote-1) | Valoarea totală a proiectului | Valoarea totală eligibilă | Valoarea eligibilă nerambursabilă din FSE+/FEDR | Valoarea eligibilă nerambursabilă din bugetul naţional | Valoarea co- finanţării eligibile a liderului de parteneriat/ parteneri | Valoarea ne- eligibilă inclusiv TVA |
|  | (lei) | (lei) | (lei) | (%) | (lei) | (%) | (lei) | (%) | (lei) |
| 0 | 1 =2+9 | 2 =3+5+7 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  **Total:** |  |  |  |  |  |  |  |  |  |

**Art. 3 Eligibilitatea cheltuielilor**

1. Aprobarea proiectului și semnarea Contractului de Finanțare de către AMPIDS/OI nu reprezintă, implicit, o confirmare a eligibilității cheltuielilor, aceasta urmând a fi stabilită în urma procesului de verificare a modului de utilizare a fondurilor de către Beneficiar.
2. In completarea prevederilor art. 3, alin (1) – (5) din Contractul de finanțare – Condiţii Generale, vor fi luate în considerare următoarele prevederi:

 (a) In cazul proiectelor finanțate din Fondul Social European Plus, valoarea cheltuielilor eligibile indirecte va fi stabilită conform prevederilor din Ghidul Solicitantului - Condiții Specifice aplicabil prezentului contract, respectiv aceste cheltuieli fiind stabilite ca rată fixă de 15% din costurile directe eligibile cu personalul la nivel de proiect (prin aplicarea articolului 54 lit. (b) din Regulamentul (UE) nr. 2021/1060);

b) In cazul proiectelor finanțate din Fondul European de Dezvoltare Regională, valoarea

cheltuielilor eligibile indirecte va fi stabilită conform prevederilor din Ghidul Solicitantului - Condiții Specifice aplicabil prezentului contract, respectiv aceste cheltuieli fiind stabilite ca rată forfetară de fix 7% din costurile directe eligibile (prin aplicarea articolului 54 litera a) din Regulamentul (UE) nr. 2021/1060);

c) In cazul proiectelor finanțate atât din Fondul Social European Plus cât și din Fondul European de Dezvoltare Regionala – pentru stabilirea cheltuielilor indirecte se aplică prevederile de la litera a) sau de la litera b), corepunzător fondului ce are cea mai mare pondere a sumelor alocate în cadrul apelului de proiecte.

d) In cazul proiectelor finanțate din Fondul Social European Plus, valoarea cheltuielilor eligibile de tip FEDR va fi stabilită și acordată în procent maxim de 15% din cheltuielile directe ale proiectului, în corelare cu prevederile Ghidului Solicitantului-Condiții specifice aplicabil.

e) În cazul proiectelor finanțate din Fondul European de Dezvoltare Regionala, valoarea cheltuielilor eligibile de tip FSE+ va fi stabilită și acordată în procent maxim de 15% din cheltuielile directe ale proiectului, în corelare cu prevederile Ghidului Solicitantului-Condiții specifice aplicabil.[[2]](#footnote-2)

1. În cazul în care la finalul perioadei de implementare a proiectului indicatorii prevăzuți în cererea de finanțare anexă la contractul de finanțare, nu sunt îndepliniți/ realizați în totalitate, AMPIDS/OI va diminua corespunzător finanțarea acordată inițial, prevăzută in contractul de finanțare Condiții generale la art. 3. Diminuarea finanțării acordate în funcție de gradul de realizare a indicatorilor se va realiza în conformitate cu metodologia stabilită la nivelul AMPIDS și în conformitate cu Anexa 2 – Planul de monitorizare.
2. Prin excepție de la prevederile art. 3 din Contractul de finanțare – Condiții Generale, în cazul în care, la finalizarea perioadei de implementare a Proiectului, valoarea totală eligibilă autorizată de AMPIDS este mai mică decât valoarea totală eligibilă contractată, procentul de decontare a tipurilor de cheltuieli menționate la alin. (2) de mai sus, va fi raportat la valoarea totală eligibila autorizată de AMPIDS și nu la valoarea cheltuielilor estimate inițial/ contractate.
3. În completarea prevederilor art. 4 alin. (1) din Contractul de finanțare - Condiții generale, cheltuielile angajate pe perioada de implementare a Proiectului sunt eligibile inclusiv, în condițiile stabilite de:
* Ghidul Solicitantului Conditii Generale în cadrul Programului Incluziune și Demnitate Socială 2021 - 2027;
* Ghidul solicitantului - Condiții specifice;
* prezentul Contract de finanțare și anexele acestuia;
* legislația națională și europeană aplicabilă;
* Instrucțiunile emise de AM PIDS.
* Manualul beneficiarului
1. În vederea autorizării cheltuielilor, AMPIDS/OI verifica toate documentele necesare, aferente cererilor de rambursare /cererilor de plată precum şi rapoartele tehnice transmise de către Beneficiar. Documentele suport justificative privind cheltuielile declarate vor fi prezentate de către Beneficiar la solicitarea AMPIDS/OI, în conformitate cu documentele subsecvente emise de AMPIDS/OI în vederea implementării proiectului.

AMPIDS are obligația de a asigura resursele financiare necesare efectuării plății conform prevederilor legale privind acordarea prefinanţării, mecanismul cererilor de plată, cererile de rambursare, dar nu se obligă şi nu se substituie beneficiarului în obligaţia acestuia de a asigura toate condiţiile necesare şi suficiente, inclusiv resursele financiare, pentru implementarea în bune condiții a Proiectului.

**Art. 4 Rambursarea / plata cheltuielilor**

**(a)Acordarea și recuperarea prefinanțării, dacă este cazul**

1. La solicitarea Beneficiarului/liderului de parteneriat, în nume propriu sau pentru parteneri, alţii decât cei prevăzuţi la art. 7 alin. (1) - (5), (8) și (10) din OUG 133/2021 (dacă proiectele se implementează în parteneriat), AMPOIDS acordă prefinanțare în tranșe de maximum 10% din valoarea eligibilă a proiectului, fără depășirea valorii totale eligibile a contractului de finanțare. Tranșa solicitată, împreună cu soldul nejustificat al prefinanțării, prin cereri de rambursare, nu poate depăși procentul indicat anterior.
2. Prin excepție de la prevederile alin.(1), Beneficiarilor/Liderilor de parteneriat/Partenerilor (dacă proiectele se implementează în parteneriat) care primesc finanțare sub incidența ajutorului de stat/de minimis (după caz), li se poate acorda prefinanțare în una sau mai multe tranșe de maximum 40% din valoarea totală a ajutorului, cu condiția constituirii unei garanții pentru suma aferentă prefinanțării solicitate prin depunerea unui instrument de garantare emis în condițiile legii de o societate bancară, de o instituție financiară nebancară sau de o societate de asigurări, cu respectarea prevederilor art.91 alin.(5) lit.c) din Regulamentul (UE) nr. 2021/1060. Această garanție va fi depusă de fiecare partener în proiect, lider de parteneriat/partener, pentru tranșa de prefinanțare solicitată de acesta.
3. Prefinanțarea solicitată conform alin.(1) și (2) de către un partener este proporțională cu sumele aferente activităților acelui partener din valoarea totală eligibilă a contractului de finanțare, respectiv cu ponderea ajutorului de stat/de minimis (după caz) acordat acelui partener din valoarea totală a ajutorului (dacă proiectele se implementează în parteneriat).
4. Pentru proiectele implementate în parteneriat, cheltuielile rambursabile se virează în conturile liderilor de parteneriat/partenerilor care le-au efectuat, indicate în contractul sau în cererea de rambursare, deschise în sistemul Trezoreriei Statului sau la instituții de credit, în funcție de opțiunea acestora.

Transferul fondurilor pentru acordarea prefinanțării, dacă este cazul, se va efectua, în lei în următoarele conturi:

Cont pentru prefinanțare

Cod IBAN: ……………………

Titular cont: ………………………….

Denumire/adresa Trezoreriei/Băncii Comerciale: ………………

Pentru proiecte implementate în parteneriat, transferul fondurilor se va face în următoarele conturi deschise pe numele Liderului de parteneriat/ Partenerului:

Cont pentru prefinanțare

Cod IBAN:

Titular cont:

Denumire/adresa Trezoreriei/Băncii Comerciale:

Cont pentru prefinanțare (Partener 1)

cod IBAN:

Titular cont:

Denumire/adresa Trezoreriei/Băncii Comerciale:

Cont pentru prefinanțare (Partener n)

cod IBAN:

Titular cont:

Denumire/adresa Trezoreriei/Băncii Comerciale:

1. AMPIDS/OI efectuează verificarea cererii de prefinanțare în termenul și condițiile prevăzute de legislația în vigoare, iar, după efectuarea verificărilor, virează beneficiarului/liderului de parteneriat/partenerilor (dacă proiectele se implementează în parteneriat) sumele autorizate la plată, în termen de 3 zile din momentul de la care dispune de resurse în conturile sale.
2. Tranșele de prefinanțare se acordă cu deducerea sumelor nejustificate din tranșa anterior acordată, cu excepția primei tranșe de prefinanțare acordate conform alin. (1)
3. Beneficiarul/Liderul de parteneriat (dacă proiectele se implementează în parteneriat) are obligația depunerii unei/unor cereri de rambursare care să cuprindă cheltuielile efectuate din tranșa de prefinanțare acordată, în condițiile prevăzute de OUG nr. 133/2021 cu modificările și completările ulterioare.
4. În cazul proiectelor implementate în parteneriat, pentru care cererea de prefinanțare a inclus sume aferente activităților unuia sau mai multor parteneri, liderul de parteneriat poate solicita acordarea unei noi tranșe de prefinanțare care să cuprindă sume destinate exclusiv realizării activităților liderului de parteneriat/partenerului/partenerilor dacă au fost deja depuse una sau mai multe cereri de rambursare în conformitate prevederile OUG nr. 133/2021 cu modificările și completările ulterioare.
5. Beneficiarul /Liderul de Parteneriat/Partenerii (dacă proiectele se implementează în parteneriat) are/au obligația de a restitui, în conformitate cu prevederile legale în vigoare, integral/parțial prefinanțarea nejustificată prin cereri de rambursare.

Beneficiarii/liderii de parteneriat/ partenerii (dacă proiectele se implementează în parteneriat) vor fi notificati de catre AMPIDS/OI cu privire la restituirea sumelor din prefinantare care nu sunt justificate prin cereri de rambursare.

1. În cazul în care beneficiarii/liderii de parteneriat/partenerii (dacă proiectele se implementează în parteneriat) nu restituie AMPIDS, in termen de 15 zile de la data comunicării notificării, sumele calculate în aplicarea prevederilor alin. (9), AMPIDS emite decizia de recuperare a prefinanțării pe numele beneficiarilor/liderilor de parteneriat/partenerilor, după caz, prin care se individualizează sumele de restituit exprimate în moneda națională. Decizia de recuperare a prefinanțării constituie titlu de creanță emis în condițiile legii și cuprinde elementele care se regăsesc la art. 46 alin.(2) din Legea nr. 207/2015 privind Codul de procedură fiscală, cu modificările și completările ulterioare.

În titlul de creanță se indică și contul în care beneficiarul/liderul de parteneriat/partenerul (dacă proiectele se implementează în parteneriat) trebuie să efectueze plata.

1. Decizia de recuperare a prefinanțării, va fi comunicată debitorului, în conformitate cu prevederile art. 20 alin. (3) din OUG nr. 133/2021 si poate fi contestată de către debitor, în conformitate cu prevederile art. 20 alin. (4) si (5) din OUG nr. 133/2021.
2. În cazul în care beneficiarii/liderii de parteneriat/partenerii (dacă proiectele se implementează în parteneriat) nu achită debitul stabilit din decizia de recuperare a prefinanțării în termen de 30 de zile de la comunicarea acesteia, Decizia de recuperare a prefinanțării devine titlu executoriu.
3. Pentru neachitarea la termen a obligaţiilor stabilite prin titlul de creanţă, beneficiarul/liderul de parteneriat/partenerul (dacă proiectele se implementează în parteneriat) datoreaza o dobândă, care se calculează prin aplicarea ratei dobânzii datorate la soldul rămas de plată din suma stabilita in titlul de creanta, din prima zi de după expirarea termenului de plată si până la data stingerii creanței.

In vederea încasării de la debitor a dobânzii datorate, AMPIDS/OI emite decizia de stabilire a dobânzii, care constituie titlu de creanţă şi se comunică debitorului. Dispoziţiile alin. (11) si (12) sunt aplicabile în mod corespunzător.

1. În cazul nerecuperării sumelor datorate din decizia de recuperare a prefinanțării/ din decizia de stabilire a dobânzii, la expirarea termenului de 30 de zile de la data comunicării, AMPOIDS comunică titlurile executorii împreună cu dovada comunicării acestora organelor fiscale competente din subordinea Agenţiei Naţionale de Administrare Fiscală, în vederea recuperării sumelor individualizate prin acestea potrivit prevederilor Legii nr. 207/2015 privind Codul de procedură fiscală, cu modificările şi completările ulterioare.
2. În cazul în care sumele care trebuie restituite reprezintă contravaloarea ajutorului de stat/ de minimis primit de beneficiari/lideri de parteneriat/parteneri (dacă proiectele se implementează în parteneriat), recuperarea acestora trebuie să respecte prevederile OUG a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare.
3. Pentru a putea beneficia de prefinanţare, beneficiarul/partenerul (dacă proiectele se implementează în parteneriat) cu excepția instituţiilor publice, are obligaţia să deschidă un cont dedicat exclusiv pentru primirea prefinanţării şi efectuarea cheltuielilor pentru care a fost solicitată aceasta.
4. În cazul în care contul este deschis la Trezoreria Statului, sumele primite ca prefinanţare, aferente acelor tipuri de cheltuieli care nu pot fi efectuate din acest cont, potrivit reglementărilor în vigoare, pot fi transferate de către beneficiar/partener în conturi deschise la bănci comerciale, cu condiţia efectuării cheltuielilor respective în termen de maximum 5 zile lucrătoare de la data efectuării transferului.
5. Suma reprezentând dobânda netă, respectiv diferența dintre dobanda brută acumulată în conturile prevăzute la alin. (17) corespunzătoare sumelor de prefinanțare ramase disponibile în conturi, și valoarea cumulată a impozitelor aferente dobânzii și comisioanelor aferente conturilor respective, se raportează AMPIDS și se virează în contul indicat de aceasta în notificarea privind acordarea prefinanțării, cel târziu înainte de depunerea ultimei cereri de rambursare.
6. În cazul în care Beneficiarul/liderul de parteneriat/partenerii (dacă proiectele se implementează în parteneriat) nu efectuează viramentul, sau sunt identificate neconcordanțe între sumele virate conform alin. (17) și sumele rezultate din verificarea documentelor financiare aferente proiectului, AMPIDS are obligaţia de a face deducerile necesare din rambursarea aferentă fondurilor europene şi cofinanţării publice asigurate din bugetul de stat, cel mai târziu la cererea de rambursare finală.
7. Rata dobânzii datorate este rata dobânzii de politică monetară a Băncii Naţionale a României în vigoare la data comunicării deciziei de recuperare a prefinanţării. În cazul în care sumele care trebuie restituite reprezintă contravaloarea ajutorului de stat/ de minimis, dobânzile de întârziere se calculeaza în condițiile prevederilor legale privind ajutoarele de stat/minimis (după caz).
8. Prefinanţarea acordată beneficiarului/liderului de parteneriat/partenerului care are calitatea de ordonator de credite al bugetului local, precum şi beneficiarului/liderului de parteneriat/partenerului (dacă proiectele se implementează în parteneriat) instituţie publică finanţată integral din venituri proprii şi/sau finanţată parţial de la bugetul de stat, bugetul asigurărilor sociale de stat sau bugetele fondurilor speciale, rămasă neutilizată la finele exerciţiului bugetar, se utilizează de către beneficiar în anul următor cu aceeaşi destinaţie.
9. Sumele reprezentând dobânzi datorate pentru neachitarea la termen a obligaţiilor prevăzute în titlul de creanţă se virează conform prevederilor alin. (18).
10. Acolo unde OUG nr. 133/2021 nu dispune, dispozițiile Legii 207/2015, cu modificările și completările ulterioare, se aplică în mod corespunzător.

**(b) Condiții de rambursare și plată a cheltuielilor**

1. Beneficiarii/Liderii de parteneriat au obligaţia de a depune la autorităţile de management/organismele intermediare cereri de rambursare pentru cheltuielile efectuate, care nu fac obiectul mecanismului cererilor de plată.
2. AMPIDS autorizează cheltuielile eligibile cuprinse în cererea de rambursare în termenul și condițiile prevăzute de legislația în vigoare.
3. Plata sumelor autorizate se efectuează în termen de 3 zile lucrătoare de la momentul de la care autoritatea de management dispune de resurse în conturile sale.
4. Pentru proiectele implementate în parteneriat, cheltuielile rambursabile se virează în conturile liderilor de parteneriat/partenerilor care le-au efectuat, indicate în contractul de finanțare sau în cererea de rambursare, deschise în sistemul Trezoreriei Statului sau la instituții de credit, în funcție de opțiunea acestora.
5. În cazul Beneficiarilor/Liderilor de parteneriat/Partenerilor (dacă proiectele se implementează în parteneriat) prevăzuți la art. 7 alin.(1)-(6) și art. 8, din OUG nr. 133/2021 sumele din fonduri europene și cofinanțare de la bugetul de stat autorizate se virează de către AMPOIDS în conturile de venituri ale bugetelor din care au fost finanțate proiectele respective.
6. În cazul proiectelor implementate în parteneriat, format din două sau mai multe entități cu personalitate juridică, înregistrate în România și/sau în statele membre ale Uniunii Europene, finanțate din fonduri europene, pentru partenerii publici externi care nu au obligația să se înregistreze fiscal în România potrivit legislației fiscale din România, iar legislația incidentă acestora în țara de origine le interzice să se înregistreze fiscal într-o altă țară, autoritatea de management virează, după efectuarea verificărilor, valoarea cheltuielilor autorizate în contul de disponibilități deschis de liderul de parteneriat la o bancă comercială, în vederea primirii sumelor aferente rambursării cheltuielilor eligibile efectuate la nivelul proiectului de partenerii publici externi neînregistrați fiscal în România.
7. După efectuarea plății, AMPIDS notifică Beneficiarului/Liderului de parteneriat/Partenerilor (dacă proiectele se implementează în parteneriat) plata aferentă cheltuielilor autorizate din cererea de rambursare în termenul prevăzut de legislația în vigoare.
8. Beneficiar/Liderul de parteneriat are obligația de a depune cererea de rambursare finala in termen de maxim 90 zile de la data finalizarii perioadei de implementare a proiectului. In perioada cuprinsa intre data de finalizare a perioadei de implementare a proiectului si data de depunere a cererii finale, beneficiarul poate solicita, prin mecanismul cererilor de plata, cheltuieli angajate in perioada de implementare a proiectului.
9. În cazul în care Beneficiarul/Liderul de parteneriat nu respectă obligaţiile prevăzute la alin. (8) autoritatea de management procedează la emiterea documentelor finale pe baza progresului tehnic şi financiar validat în cererile de rambursare anterior depuse. Sumele prevăzute în bugetul proiectului care nu au fost solicitate la rambursare până la termenul prevăzut la alin. (8) sunt dezangajate de către autoritatea de management şi sunt suportate de către beneficiari din resurse proprii.
10. În cazul cererii de rambursare finale depuse de Beneficiar/Liderul de parteneriat, în cazul proiectelor implementate în parteneriat în cadrul proiectului, termenul de autorizare prevăzut la alin. (2) poate fi prelungit cu durata necesară efectuării tuturor verificărilor procedurale specifice autorizării plății finale, cu respectarea prevederilor art. 74 alin.(1) lit. (b) din Regulamentul (UE) nr. 2021/1060.
11. Nedepunerea de către Beneficiar/Liderul de parteneriat a documentelor sau clarificărilor solicitate de catre AMPIDS/OI, în termen de 5 zile de la comunicarea solicitarilor de clarificari, poate atrage respingerea parțială sau totală, după caz, a cererii de rambursare. Pentru depunerea de către beneficiar/liderul de parteneriat a unor documente adiţionale sau clarificări solicitate de autoritatea de management sau de organismul intermediar, termenul de verificare a cererii de rambursare prevăzut la art. 25 alin. (2) din OUG nr. 133/2021 poate fi întrerupt fără ca perioadele de întrerupere cumulate să depăşească 10 zile lucrătoare.
12. Transferul fondurilor pentru cererea de plată/cererea de rambursare se va efectua în lei în următoarele conturi:

Cont pentru cerere de plată:

cod IBAN: ……………………

Titular cont: ………………………….

Denumire/adresa Trezoreriei: ……………………………

Cont pentru cerere de rambursare:

cod IBAN: ……………………

Titular cont: ………………………….

Denumire/adresa Trezoreriei/Băncii Comerciale: ……………………………

Pentru proiecte implementate în parteneriat, transferul fondurilor se va face în următoarele conturi deschise pe numele Liderului de parteneriat/Partenerului:

Cont pentru cerere de plată (Lider de parteneriat)

cod IBAN: ……………………

Titular cont: ………………………….

Denumire/adresa Trezoreriei: ……………………………

Cont pentru cerere de rambursare (Lider de parteneriat)

cod IBAN: ……………………

Titular cont: ………………………….

Denumire/adresa Trezoreriei/Băncii Comerciale: ……………………………

Cont pentru cerere de plată (Partener 1)

cod IBAN: ……………………

Titular cont: ………………………….

Denumire/adresa Trezoreriei: ……………………………

Cont pentru cerere de rambursare (Partener 1)

cod IBAN: ……………………

Titular cont:………………………….

Denumire/adresa Trezoreriei/Băncii Comerciale: ……………………………

Cont pentru cerere de plată (Partener n)

cod IBAN: ……………………

Titular cont: ………………………….

Denumire/adresa Trezoreriei: ……………………………

Cont pentru cerere de rambursare (Partener n)

cod IBAN: ……………………

Titular cont: ………………………….

Denumire/adresa Trezoreriei/Băncii Comerciale: ……………………………

1. Data de la care cheltuielile efectuate de Beneficiar pot fi solicitate spre rambursare este data intrării în vigoare a prezentului Contract. Cheltuielile efectuate înainte de data intrării în vigoare a prezentului contract, însă nu mai devreme de data 01 ianuarie 2021, sunt considerate eligibile dacă sunt efectuate în cadrul Proiectului şi respectă regulile naţionale şi comunitare, conform reglementărilor în vigoare precum și ale Ghidului Solicitantului - Condiții generale și Condiții Specifice.
2. Înainte de solicitarea rambursării, cheltuielile respective trebuie să fie deja efectuate şi plătite de Beneficiar. Data plăţii se consideră data efectuării transferului bancar din contul Beneficiarului.
3. Fiecare cerere de rambursare transmisă de Beneficiar trebuie să reflecte separat pentru fiecare an calendaristic cheltuielile efectuate.
4. Beneficiarul are obligația de a depune Rapoarte de progres, cu o frecvență de maximum 3 luni, în conformitate cu Anexa 2 - Planul de monitorizare cu 10 zile lucrătoare înainte de a transmite cererea de rambursare.
5. Beneficiarul proiectului are obligația să ţină o evidenţă contabilă distinctă pentru proiect, folosind conturi analitice dedicate proiectului.
6. Beneficiarul instituţie publică finanţată integral din bugetul de stat, care implementează proiectul, înregistrează în conturi în afara bilanţului rambursările de cheltuieli aferente fondurilor europene, pe baza notificărilor primite de la AMPIDS, conform alin. (7).
7. În vederea efectuării reconcilierii contabile dintre conturile contabile ale AMPIDS şi cele ale beneficiarului/liderului de parteneriat/partenerului (dacă proiectele se implementează în parteneriat) pentru operaţiunile gestionate în cadrul proiectului, beneficiarul are obligaţia transmiterii lunare, până la data de 20 a lunii curente, a Formularului nr. 11 - Notificare cu privire la reconcilierea contabilă, prevăzut în anexa nr. 11 la HG nr. 829/2022, din care să rezulte sumele primite de la AMPODS şi cele plătite (restituite) acesteia, conform prevederilor din contractul de finanţare.
8. Dacă Beneficiarul efectuează plata în valută, va solicita la rambursare contravaloarea în lei, la cursul comunicat de BNR din data întocmirii documentelor de plată în valută.

**(c)Mecanismul decontării cererilor de plată**

1. În procesul de implementare a PIDS, Beneficiarul/Liderul de parteneriat/Partenerii (dacă proiectele se implementează în parteneriat) va/vor opta pentru utilizarea mecanismului decontării cererilor de plată în conformitate cu prevederile OUG nr. 133/2021 și a normelormetodologie de aplicare aprobate prin HG nr. 829/2022.
2. Mecanismul cererilor de plată se aplică Beneficiarului/ Liderului de parteneriat/ Partenerilor, alții decât cei prevăzuți la art. 7 alin. (1)-(5), (8) și (10) din OUG nr. 133/2021.
3. Pentru proiectele implementate în parteneriat, liderul de parteneriat depune cererea de plată, iar AMPIDS autorizează cheltuielile eligibile cuprinse în cererea de plată în termenul și condițiile prevăzute de legislația în vigoare.
4. Plata sumelor autorizate se efectuează în termen de 3 zile lucrătoare de la momentul de la care autoritatea de management dispune de resurse în conturile sale.
5. Pentru proiectele implementate în parteneriat, cheltuielile rambursabile se virează în conturile Liderilor de parteneriat/Partenerilor care le-au efectuat, indicate în contractul sau în cererea de rambursare, deschise în sistemul Trezoreriei Statului sau la instituții de credit, în funcție de opțiunea acestora.
6. În situația în care cheltuielile provin din facturi emise în altă valută decât moneda națională de către furnizori externi, neînregistrați fiscal în România, sumele plătite în conturile liderului de parteneriat/partenerilor (dacă proiectele se implementează în parteneriat), corespunzător alin.(3), sunt calculate la cursul BNR din data emiterii facturii.
7. Diferențele de curs valutar rezultate în urma efectuării plăților facturilor externe prevăzute la alin .(6) sunt suportate de către Beneficiar/ Liderul de parteneriat/ Parteneri (dacă proiectele se implementează în parteneriat), din bugetul propriu.
8. Beneficiarii/Liderii de parteneriat/Partenerii (dacă proiectele se implementează în parteneriat), alții decât cei prevăzuți la art.7 și art.8 din OUG nr. 133/2021 au obligația de a achita integral contribuția proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată.
9. În termen de maximum 10 zile lucrătoare de la data încasării sumelor virate de către AMPIDS, Beneficiarul/Liderul de parteneriat, în cazul proiectelor implementate în parteneriat, are obligația de a depune cererea de rambursare aferentă cererii de plată la AM/OI, în care sunt incluse sumele din documentele decontate prin cererea de plată, cu respectarea prevederilor OUG nr. 133/2021. În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect, în care sunt incluse sumele din documentele decontate prin cererea de plată, atât liderului, cât și partenerului/partenerilor.
10. Beneficiarul/Liderul de parteneriat/Partenerii (dacă proiectele se implementează în parteneriat) are/au obligația de a restitui, în conformitate cu prevederile legale în vigoare, integral/parțial sumele autorizate la cererea de plată și nejustificate prin cereri de rambursare.

Beneficiarii/liderii de parteneriat/ partenerii (dacă proiectele se implementează în parteneriat) vor fi notificati de catre AMPIDS/OI cu privire la restituirea sumelor sumele autorizate la cererea de plată și nejustificate prin cereri de rambursare aferente cererilor de plata.

1. În cazul în care Beneficiarii/Liderii de parteneriat/Partenerii (dacă proiectele se implementează în parteneriat) nu restituie AMPIDS, în termen de 15 zile de la data comunicării notificării, sumele calculate în aplicarea prevederilor alin. (10), AMPIDS/OI emite decizii de recuperare pe numele Beneficiarilor/Liderilor de parteneriat/Partenerilor, după caz, prin care se individualizează sumele de restituit exprimate în moneda națională. Decizia constituie titlu de creanță emis în condițiile legii și cuprinde elementele care se regăsesc la art. 46 alin.(2) din Legea nr.207/2015 privind Codul de procedură fiscală, cu modificările și completările ulterioare. În titlul de creanță se indică și contul în care Beneficiarul/Liderul de parteneriat/Partenerul trebuie să efectueze plata.
2. Decizia de recuperare va fi comunicată debitorului în conformitate cu prevederile art. 20 alin. (3) din OUG nr. 133/2021 si poate fi contestată de catre debitor, în conformitate cu prevederile art. 20 alin. (4) si (5) din OUG nr. 133/2021.
3. În cazul în care Beneficiarul/Liderul de parteneriat/Partenerii (dacă proiectele se implementează în parteneriat) nu achită debitul stabilit în decizia de recuperare în termen de 30 de zile de la comunicarea acesteia, Decizia de recuperare devine titlu executoriu.
4. Pentru neachitarea la termen a obligaţiilor stabilite prin titlul de creanţă, beneficiarul/liderul de parteneriat/partenerul (dacă proiectele se implementează în parteneriat) datoreaza o dobândă care se calculează prin aplicarea ratei dobânzii datorate la soldul rămas de plată din suma stabilita in titlul de creanta, din prima zi de după expirarea termenului de plată si până la data stingerii creantei.

In vederea încasării de la debitor a dobânzii datorate, AMPIDS/OI emite decizia de stabilire a dobânzii, care constituie titlu de creanţă şi se comunică debitorului. Dispoziţiile alin. (12) si (13) sunt aplicabile în mod corespunzător.

1. În cazul nerecuperării sumelor datorate din decizia de recuperare/decizia de stabilire a dobânzii, la expirarea termenului de 30 de zile de la data comunicării, AMPIDS comunică titlurile executorii împreună cu dovada comunicării acestora organelor fiscale competente din subordinea Agenției Naționale de Administrare Fiscală, în vederea recuperării sumelor individualizate prin acestea potrivit prevederilor Legii nr. 207/2015 privind Codul de procedură fiscală, cu modificările și completările ulterioare.

**(d) Documente justificative necesare plății prefinanțării/cererilor de plată/rambursării cheltuielilor eligibile**

1. Cererea de prefinanțare/cererea de plată/ cererea de rambursare a cheltuielilor vor fi insotite de documentele justificative prevazute de legislatia nationala in vigoare si de instrucțiunile emise de AM PIDS în acest scop.
2. AMPIDS/OI verifică cererile de rambursare și concordanța dintre cererile de plată și cererea de rambursare aferentă, în conformitate cu procedurile specifice în vigoare.
3. În procesul de verificare a cererii rambursare beneficiarul este obligat ca în termen de 5 zile de la notificare să răspundă oricărei clarificări solicitate de OI/AMPIDS.

Până la primirea răspunsului din partea beneficiarului termenul de verificare a cererii de rambursare se suspendă. Nedepunerea de către beneficiar a documentelor sau clarificărilor solicitate, în termenul prevăzut la acest alineat, poate atrage respingerea parţială sau totală, după caz, a cererii de rambursare. Pentru depunerea de către beneficiar/liderul de parteneriat (dacă proiectele se implementează în parteneriat) a unor documente adiţionale sau clarificări solicitate de autoritatea de management sau de organismul intermediar, termenul de verificare prevăzut la art. 22, alin. (2) din OUG nr. 133/2021 poate fi întrerupt fără ca perioadele de întrerupere cumulate să depăşească 10 zile lucrătoare.

**(e) Graficul de depunere a cererilor de prefinanțare/plată/rambursare a cheltuielilor**

1. Graficul de depunere a cererilor de prefinanțare/plată/rambursare a cheltuielilor este Anexa 3 la Contractul de finanțare Condiții Generale.
2. Beneficiarul are obligativitatea actualizării acestuia în funcţie de cererile de prefinanțare/plată/rambursare autorizate de autoritatea de management, in condițiile prevăzute la art. 7 alin. (7) din prezentele condiţii specifice.
3. În cazul în care beneficiarul nu respectă graficul de depunere a cererilor de prefinanțare/plată/rambursare a cheltuielilor, AMPOIDS/OI poate respinge cererile de prefinanțare/plată/rambursare, urmând ca beneficiarul să redepună cererile de prefinanțare/plată/ rambursare după actualizarea graficului de depunere a cererilor de prefinanțare/plată/rambursare în conformitate cu prevederile art. 7 alin (7) din prezentele condiții specifice.

**Art. 5 Alte obligații ale beneficiarului specifice Programului Operațional**

1. Beneficiarul si partenerii (dacă proiectele se implementează în parteneriat) au responsabilitatea pentru asigurarea unui management financiar riguros si pentru asigurarea resurselor financiare pentru cofinanțare si cheltuieli neeligibile, precum si pentru finanțarea cheltuielilor eligibile, in termenii si condițiile contractului.
2. Beneficiarul/ Liderul de parteneriat/ Partenerii (dacă proiectele se implementează în parteneriat) au obligația de a respecta Instrucțiunile, deciziile si orice alte acte emise de către AMPIDS in executarea Contractului.
3. Beneficiarul/Liderul de parteneriat/Partenerii (dacă proiectele se implementează în parteneriat) are/au obligația de a restitui AM PIDS, din proprie inițiativa, orice sumă ce constituie plată nedatorată/sume necuvenite plătite în cadrul prezentului contract de finanţare, în termen de 5 zile lucrătoare de la data primirii sumelor respective in conturile Beneficiarului/ Liderului de parteneriat/ Partenerilor.
4. Beneficiarul /Liderul de parteneriat (dacă proiectele se implementează în parteneriat) are obligaţia de a transmite, la termenele specificate, orice document solicitat (al său și/sau al partenerilor).
5. Pe durata verificărilor la fața locului, Beneficiarul/Liderul de parteneriat/partenerii (dacă proiectele se implementează în parteneriat) îşi asumă obligaţia de a furniza AMPIDS/OI responsabil orice document solicitat, în original, în conformitate cu legislația aplicabilă atât pentru formatul fizic cât și pentru cel electronic. Nerespectarea acestei obligații atrage după sine declararea neeligibilității cheltuielilor aferente documentelor care nu au fost prezentate în original de către echipa de verificare. În urma emiterii Raportului de vizită, se va emite titlul de creanță în concordanță cu constatările de la fața locului.
6. Beneficiarul/Liderul de parteneriat/partenerii (dacă proiectele se implementează în parteneriat) au obligația de a informa AMPIDS/OI in situatia in care se afla, după caz, in criză financiară/ redresare financiară/ stare de insolvenţă/ procedura de insolvență, sau, in cazul partenerilor transnaționali, se afla intr-o situație similară reglementată la nivelul cadrului legal aferent statului de proveniență.
7. Titlurile de creanță emise în implementarea proiectelor finanțate din fonduri europene structurale și de investiții, precum și alte acte administrative emise de AMPIDS/OI în exercitarea atribuțiilor se emit conform prevederilor legale.
8. În condițiile art 21 alin. 2 din contractul de finanțare condiții generale, semnarea și comunicarea se pot face în conformitate cu prevederile HG 875/2011 cu modificările și completările ulterioare.
9. Data comunicării documentelor prevăzute la alin. (7) este prima zi lucrătoare care urmează datei transmiterii acestora prin sistemul informatic MySMIS2021.
10. Contestațiile formulate împotriva titlurilor de creanță prevăzute la alin. (7) se transmit, respectiv se primesc numai prin sistemului informatic MySMIS2021, semnate cu semnătură electronică calificată conform prevederilor legale.
11. În cazul proiectelor implementate în parteneriat, Liderul de parteneriat are obligația de a transmite în sistemul informatic MySMIS2021 contestația formulată de partener/parteneri în termenul legal de contestare.

**Art. 6 Dreptul de proprietate/utilizare a rezultatelor și echipamentelor**

1. Proprietatea, titlurile şi drepturile de proprietate intelectuală şi industrială privind rezultatele Proiectului, raportările şi alte documente legate de acesta vor rămâne Beneficiarului sau, după caz, partenerului/ partenerilor (dacă proiectele se implementează în parteneriat) conform prevederilor acordului de parteneriat şi / sau cererii de finanţare. Beneficiarul/ Liderul de parteneriat/ partenerul va acorda AMPIDS/OI responsabil dreptul de a utiliza gratuit şi după cum consideră necesar toate documentele rezultate în urma Proiectului, oricare ar fi forma acestora, dacă nu se încalcă drepturile existente de proprietate industrială şi intelectuală.

**Art. 7 Modificarea Contractului de Finanțare**

1. Părţile au dreptul, pe durata îndeplinirii prezentului Contract de Finanțare, de a conveni modificarea Anexelor acestuia, prin act adiţional, cu excepţia situațiilor aplicabile întocmirii unei notificări care necesită sau nu aprobarea autorității de management /organismului intermediar .
2. Odată cu solicitarea de modificare a contractului de finanţare prin act adiţional, Beneficiarul va transmite, de asemenea, un memoriu justificativ şi toate documentele suport necesare, pentru următoarele situaţii:
3. modificări ale bugetului estimat al Proiectului, altele decât cele prevăzute art. 10 alin. (14) din Contractul de finanțare condiții generale fără a afecta obiectivul general/scopul proiectului, în condițiile unei justificări temeinice;
4. includerea de noi activităţi eligibile şi/sau introducerea/modificarea unor categorii de grup ţintă, cu respectarea prevederilor Ghidului Solicitantului – Condiții Specifice aferent proiectului finanţat, care să contribuie la atingerea rezultatelor şi obiectivului specific al Proiectului;
5. modificarea indicatorilor și/sau a grupului țintă stabiliți în cererea de finanţare aprobată, cu respectarea prevederilor Ghidului solicitantului – Condiții Specifice și a condițiilor de acordare a finanțării.

În cazul propunerilor de acte adiționale care au ca obiect reducerea valorii indicatorilor și/sau a grupului țintă, valoarea totală eligibilă a Proiectului va fi redusă proporțional, în conformitate cu procedurile specifice stabilite de AMPIDS. Modificarea indicatorilor și a grupului țintă nu trebuie să aducă atingere condițiilor de eligibilitate și evaluare tehnico- financiară stabilite inițial în etapa de evaluare a Cererii de finantare.

1. modificarea Anexei 2 – Planul de monitorizare;
2. modificarea duratei de implementare a Proiectului cu respectarea duratei maxime prevăzute în Ghidul Solicitantului – Condiții Specifice și fără a depăși data de 31.12.2029;
3. suspendarea implementării proiectului, pentru motive întemeiate, cu condiția ca perioadele cumulate de suspendare să nu depăşească 25% din perioada inițială de implementare, cu asigurarea condiţiilor necesare ca finalizarea implementării proiectului să nu depăşească data de 31 decembrie 2029.
4. înlocuirea unuia dintre partenerii din proiect, cu condiția asigurării menținerii condițiilor de eligibilitate reglementate de Ghidul Solicitantului – Condiții Specifice şi în conformitate cu documentele subsecvente emise de AMPoIDS în vederea implementării proiectului, inclusiv a capacității operaţionale şi financiare;
5. modificări ale anexei 4 – Acordul de parteneriat încheiat între Liderul de parteneriat și Parteneri (dacă proiectele se implementează în parteneriat);
6. modificări ce au ca efect scăderea valorii totale eligibile a Proiectului, cu justificarea detaliată a motivelor care au condus la aceasta situatie.
7. In cazul în care AMPIDS/OI responsabil solicită clarificări cu privire la modificarea propusă prin act adițional, beneficiarul/ liderul de parteneriat (dacă proiectele se implementează în parteneriat) are obligaţia să furnizeze un răspuns în termenul comunicat de către AMPIDS/OI.
8. Dacă, în urma a maxim 2 (doua) solicitări de clarificări, beneficiarul/ liderul de parteneriat (dacă proiectele se implementează în parteneriat) nu transmite în termenul stabilit de AMPIDS/OI modificările/ informaţiile/ clarificările solicitate, actul adiţional se respinge de drept.
9. Actul adițional intră în vigoare la data semnării de către ultima parte. Actul adițional nu poate avea caracter retroactiv și nu poate avea scopul sau efectul de a produce schimbări în Contract, care ar putea aduce atingere condițiilor inițiale de acordare a finanțării sau care ar fi contrare principiului tratamentului egal al solicitanților, în cadrul cererilor de propuneri de tip competitiv.

În cazul în care intervin modificări în legislaţia naţională şi/sau europeană relevantă, cu impact asupra executării prezentului Contract, aceste modificări intră în vigoare de la data menţionată în actul normativ corespunzător, fără a mai fi necesară încheierea unui act adițional, cu excepția situațiilor în care apar modificări în structura entităților juridice (fuziune, absorbție, desființare etc.)

1. AMPIDS/OI îşi rezervă dreptul de a declara neeligibile cheltuielile efectuate cu nerespectarea prevederilor legale aplicabile sau de a aplica corecţii financiare ca urmare a verificării cererilor de rambursare/ plată, în situaţia nedetectării de către AMPIDS/OI responsabil a neconformităţilor intervenite ulterior încheierii actelor adiţionale la Contract.
2. Prin excepție de la cazurile în care se impune încheierea unui act adiţional, Contractul de Finanțare poate fi modificat prin notificare adresată AMPIDS/OI, cu cel puţin 10 (zece) zile înainte de data la care se dorește ca notificarea să producă efecte, în situațiile prevăzute la art. 10 alin. (14) din Contractul de finanțare – condiții generale.
3. În cazul în care modificările efectuate prin notificare conform alin. (7) de mai sus implică modificarea unor secțiuni din Cererea de finanțare, notificarea va viza și revizuirea secțiunilor respective din Cererea de finanțare.
4. Notificarea va intra în vigoare și va produce efecte juridice de la data transmiterii de către AMPIDS/OI a unei informări privind acceptarea notificării, în termen de maxim 10 zile.
5. Perioada cuprinsă între data solicitării clarificărilor la notificare şi data înregistrării acestora la registratura AMPIDS/OI se consideră perioadă suspendată pentru verificarea notificării.
6. În cazul în care AMPIDS/ OI solicită clarificări cu privire la modificarea propusă prin notificare, beneficiarul/ liderul de parteneriat (dacă proiectele se implementează în parteneriat) are obligația să furnizeze un răspuns în termenul comunicat de AMPIDS/OI.
7. Dacă, în urma a maxim 2 (două) solicitări de clarificări, beneficiarul nu transmite modificările/ informaţiile/ clarificările solicitate, în termenul stabilit de AMPIDS/OI, notificarea se respinge de drept.
8. În situaţia în care AMPIDS/ OI responsabil respinge modificările contractuale solicitate prin notificare, beneficiarul va fi informat prin adresă oficială cu privire la respingerea acesteia, respectând termenele impuse prin prezentul contract de finanţare şi în conformitate cu documentele subsecvente emise de AMPIDS/OI în vederea implementării proiectului.
9. Notificarea nu poate avea caracter retroactiv şi nu poate avea scopul sau efectul de a produce schimbări în contract care ar pune în discuţie decizia de acordare a finanţării nerambursabile sau care ar fi contrare principiului tratamentului egal al solicitanţilor.
10. AMPIDS/OI îşi rezervă dreptul de a declara neeligibile cheltuielile efectuate cu nerespectarea prevederilor legale în vigoare sau de a aplica corecţii financiare/reduceri procentuale ca urmare a verificării cererilor de rambursare/ plată/ prefinanțare, în situaţia identificării de către AMPIDS/OI a unor neconformități/nereguli, ulterior avizării notificărilor efectuate de către Beneficiar.

**Art. 8 Dezangajare**

* + 1. În cazul în care, pe perioada de implementare a Proiectului, se înregistrează economii constând în diferențe între valoarea estimată a cheltuielilor și valoarea autorizată , aceste economii se pot utiliza în scopul implementării Proiectului, cu condiția încheierii unui act adițional/notificare la contractul de finanțare, fără a afecta obiectivele Proiectului.
		2. Beneficiarul poate notifica AMPIDS/OI, în termen de maximum 10 zile lucrătoare de la finalizarea contractului/contractelor de achiziție, cu privire la suma cu care s-a finalizat implementarea contractului/contractelor de achiziție, în vederea dezangajării fondurilor.

**Art. 9 Încetarea contractului de finanțare**

* + - 1. Suplimentar prevederilor art. 15 alin (2) din Contractul de finanțare condiții generale AMPIDS / OI responsabil își rezervă dreptul de a decide rezilierea prezentului contract, cu recuperarea integrală a sumelor plătite, fără îndeplinirea altor formalităţi şi fără intervenţia instanţei judecătoreşti, cu excepţia unei simple notificări de informare a Beneficiarului, în următoarele cazuri:

a) Se constată o cauză de neeligibilitate a proiectului şi/sau a beneficiarului/ liderului de parteneriat şi/sau a oricăruia dintre parteneri (dacă proiectele se implementează în parteneriat), determinată de o acţiune sau omisiune a acestora, chiar dacă respectiva cauză de neeligibilitate a fost identificată ulterior încheierii prezentului contract;

b) Pe perioada de implementare a proiectului se constată că beneficiarul/ liderul de parteneriat şi/sau oricare dintre parteneri (dacă proiectele se implementează în parteneriat) se află într-o situație de excludere prevăzută în declarația unică, așa cum este aceasta definită în Ordonanța de Urgență nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027

c) În toate cazurile de nerespectare a prevederilor legislației aplicabile prezentului contract de finanțare;

d) Beneficiarul/ liderul de parteneriat şi/sau partenerii (dacă proiectele se implementează în parteneriat) săi nu respectă regulile privind conflictul de interese, nu ia măsurile necesare pentru înlăturarea lui şi nu respectă termenele pentru anunţarea AM/OI privind existenţa conflictului de interese;

e) Beneficiarul/ liderul de parteneriat/ partenerii (dacă proiectele se implementează în parteneriat) nu-şi îndeplinește/îndeplinesc obligațiile asumate prin contractul de finanțare inclusiv prin anexele sale.

* + - 1. Prin excepţie de la prevederile art. 15 alin. (1) din Contractul de finantare - Condiții Generale, se prevede că Beneficiarul are dreptul de a solicita încetarea contractului, iar decizia de reziliere va fi emisă de AMPIDS.
			2. In situația în care prezentul Contract de finanțare va fi reziliat din culpa Beneficiarului/ Liderului de parteneriat/ Partenerilor (dacă proiectele se implementează în parteneriat), acesta/aceștia, după caz, poate/pot fi exclus/excluși de la participarea la selecția publică de proiecte și de la acordarea finanțării nerambursabile pentru o perioadă de 2 (doi) ani.
			3. AMPIDS/OI emite Decizia de reziliere a contractului de finanţare și o comunică prin sistemul informatic MySMIS2021.
			4. Pentru sumele de restituit, exprimate în moneda naţională, stabilite în sarcina Benenficiarului/ liderului de parteneriat/ Partenerilor (dacă proiectele se implementează în parteneriat), decizia de reziliere a contractului de finanţare constituie titlu de creanţă emis în condiţiile legii şi cuprinde elementele care se regăsesc la art. 46 alin. (2) din Legea nr. 207/2015 privind Codul de procedură fiscală, cu modificările şi completările ulterioare. În titlul de creanţă se indică şi contul în care beneficiarul/liderul de parteneriat/partenerul trebuie să efectueze plata.
			5. Decizia de reziliere va fi comunicată beneficiarului în conformitate cu prevederile art. 20 alin. (3) din OUG nr. 133/2021 si poate fi contestată de catre debitor, în conformitate cu prevederile art. 20 alin. (4) si (5) din OUG nr. 133/2021.
			6. În cazul în care beneficiarii/liderii de parteneriat/partenerii (dacă proiectele se implementează în parteneriat) nu achită debitul stabilit in decizia de reziliere în termen de 30 de zile de la comunicarea acesteia, Decizia de reziliere devine titlu executoriu.
			7. Pentru neachitarea la termen a obligaţiilor stabilite prin titlul de creanţă, beneficiarul/liderul de parteneriat/partenerul (dacă proiectele se implementează în parteneriat) datoreaza o dobândă care se calculează prin aplicarea ratei dobânzii datorate la soldul rămas de plată din suma stabilita in titlul de creanta, din prima zi de după expirarea termenului de plată si până la data stingerii creantei.

In vederea încasării de la debitor a dobânzii datorate, AMPIDS/OI emite decizia de stabilire a dobânzii, care constituie titlu de creanţă şi se comunică debitorului. Dispoziţiile alin. (6) si (7) sunt aplicabile în mod corespunzător.

* + - 1. În cazul nerecuperării sumelor datorate din decizia de reziliere/ din decizia de stabilire a dobânzii, la expirarea termenului de 30 de zile de la data comunicării, AMPIDS comunică titlurile executorii împreună cu dovada comunicării acestora organelor fiscale competente din subordinea Agenţiei Naţionale de Administrare Fiscală, în vederea recuperării sumelor individualizate prin acestea potrivit prevederilor Legii nr. 207/2015 privind Codul de procedură fiscală, cu modificările şi completările ulterioare.
			2. În cazul în care sumele care trebuie restituite reprezintă contravaloarea ajutorului de stat/*de minimis* (după caz) primit de beneficiari/lideri de parteneriat/parteneri (dacă proiectele se implementează în parteneriat), decizia de reziliere se va emite cu respectarea prevederilor OUG a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare.
			3. Incetarea contractului de finanțare solicitată în condițiile art. 15 alin (4) din Contractul de finanțare – Condiții generale, va fi convenită printr-un acord, prin care părțile înțeleg să renunțe la orice pretenții.

**Art. 10 Implementarea în parteneriat a proiectelor (dacă este cazul)**

1. În cazul proiectelor implementate în parteneriat, Liderul de parteneriat reprezintă şi acţionează în numele Parteneriatului în scopul executării Contractului de finanțare și va avea autoritatea necesară pentru a angaja legal toţi partenerii, în scopul îndeplinirii rolurilor și responsabilităților, derulării activităților si asigurarea resurselor umane, materiale și financiare, așa cum sunt acestea asumate de fiecare partener, în conformitate cu prevederile Acordului de parteneriat.
2. În cazul proiectelor implementate în parteneriat, Parteneriatul constituit pentru implementarea Proiectului și consemnat prin Acordul de parteneriat - care face parte integrantă din prezentul contract - va răspunde în mod solidar sau individual, după caz, pentru implementarea Proiectului, pentru acţiunile sau inacţiunile acestora, ori ale prestatorilor serviciilor externalizate în cadrul proiectului.
3. Toţi partenerii sunt obligaţi să respecte întocmai şi în integralitate prevederile prezentului Contract de Finanțare. Liderul de parteneriat răspunde în faţa AMPIDS/ OI responsabil de îndeplinirea prevederilor prezentului Contract și de cele ale Anexei 2 – Cererea de finanțare.
4. Liderul parteneriatului este responsabil cu transmiterea cererilor de prefinanțare/rambursare/ plată/ rapoartelor tehnice către AMPIDS/OI, conform prevederilor prezentului Contract de Finanţare.
5. Liderul de parteneriat poate înlocui Partenerii aprobaţi, prin act adițional la Contractul de Finanțare, în cazuri temeinic justificate, cu aprobarea AMPIDS/ OI și cu respectarea prevederilor legale precum și a tuturor condițiilor stipulate în Acordul de parteneriat și prin Ghidul solicitantului – Condiții Specifice.

**Art. 11 Conflictul de interese şi regimul incompatibilităţilor**

1. Reprezintă conflict de interese sau incompatibilitate orice situaţie definită ca atare în legislaţia comunitară, națională precum și în Ghidul Solicitantului – Condiții Generale și în Ghidul Solicitantului – Condiții Specifice. Părţile contractante se obligă să întreprindă toate diligenţele necesare pentru a identifica si evita orice conflict de interese sau incompatibilitate definită de legislaţia comunitara si naţională în vigoare şi să se informeze reciproc, cu celeritate, şi cu respectarea eventualelor termene prevăzute în contract şi anexele sale, în legătură cu orice situaţie de conflict de interese sau incompatibilitate, potenţiala, actuala sau consumată.
2. Dispoziţiile menţionate la alin. (1) se aplică partenerilor, subcontractorilor, furnizorilor şi angajaţilor Beneficiarului si partenerului (dacă proiectele se implementează în parteneriat), angajați AMPIDS și OI implicaţi în realizarea prevederilor prezentului contract de finanţare, precum și persoanelor care au calitatea de soţ/soţie, rudă sau afin până la gradul al doilea cu angajaţi ai AMPIDS și OI.
3. AMPIDS/OI îşi rezervă dreptul de a verifica dacă măsurile luate de Beneficiar sunt potrivite şi de a solicita Beneficiarului să ia măsuri suplimentare, dacă este necesar, pentru evitarea conflictului de interese sau a unei incompatibilităţi. În aceste situaţii, AMPOIDS/ OI responsabil poate impune sancţiuni administrative sau/si financiare proporţionale cu gravitatea abaterii şi tinând cont de împrejurările și circumstanțele în care s-a constatat abaterea.
4. Dispoziţiile prevăzute la alin. (1) - (3) se completează cu regulile în materia conflictului de interese prevăzute în Ordonanţa de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare, şi în Normele metodologice de aplicare a prevederilor Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobate prin Hotărârea Guvernului nr. 875/2011, cu modificările şi completările ulterioare, precum și legislația națională si comunitară în vigoare.

**Art. 12 Nereguli si fraude**

1. Termenii ”neregulă” şi „fraudă” au înţelesul dat și în Regulamentul (UE) 2021/1060 al Parlamentului European si al Consiliului din 01.07.2021.
2. Pentru neregulile identificate în cadrul proiectelor implementate în parteneriat, notificările şi titlurile de creanţă se emit pe numele liderului de parteneriat/ partenerului care a efectuat cheltuielile afectate de nereguli și se comunică conform prevederilor legale.
3. AMPIDS/OI va suspenda aplicarea prevederilor contractului de finanţare şi, în mod subsecvent, va suspenda verificarea si autorizarea la plata/rambursarea sumelor aferente categoriilor de cheltuială afectate de neregulă/fraudă, în condiţiile prevăzute de art. 8 alin. (2) din OUG 66/2011, respectiv în situaţia în care organul de urmărire penală transmite cazul spre soluţionare instanţelor de judecată.
4. În aplicarea art. 8 alin. (3) din OUG nr. 66/2011, AMPIDS va suspenda verificarea si autorizarea la plata/rambursarea sumelor aferente categoriilor de cheltuială afectate de fraudă, solicitate de catre beneficiar, în situația în care, în urma constatărilor la nivelul structurii de control din cadrul autorității de management și/sau OI delegat, au fost identificate indicii de fraudă si implicit a fost sesizat DLAF /organele de cercetare penală. Suspendarea sumelor se va aplica pana la finalizarea verificarilor efectuate de către instituțiile competente ( în cazul neconfirmării potențialei fapte penale) sau până la decizia finală a instanței (în cazul trimiterilor în judecată). În acest caz, la solicitarea beneficiarului, se poate aplica drept măsură subsecventă şi suspendarea aplicării prevederilor contractului de finanţare în vederea prelungirii perioadei de implementare a acestora, cu încadrarea în perioada de eligibilitate a cheltuielilor conform prevederilor art. 63 alin (2) din Regulamentul UE 2021/1060.
5. În situația în care există suspiciuni emise care privesc nereguli individuale și ”erori extrapolate”, în urma investigațiilor efectuate asupra neregulii individuale, structura de control din cadrul autorității de management/organismului intermediar va emite actele de control în care creanța bugetară va fi compusă din suma aferentă neregulii individuale și suma privind calculul ”erorii extrapolate” stabilită în suspiciune.
6. Prin exceptie de la prevederile de la alineatul (4) de la acest articol, pentru aplicarea prevederilor art. 11 alin. (1) lit. j) din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, sumele aferente categoriilor de cheltuială afectate de fraudă, solicitate de catre beneficiar prin cereri de rambursare/ de plată, pot fi achitate până la trimiterea in judecată. Plata/rambursarea acestor sume va fi condiționată de prezentarea unui instrument de garantare, emis în condiţiile legii de către o societate bancară sau de către o societate de asigurări, în cuantumul sumei solicitate la rambursare/plată prin cererea curentă.

**Art 13 Acordarea finanţării în condiţiile ajutorului de minimis/ ajutorului de stat[[3]](#footnote-3)**

1. În cadrul prezentului contract, finanțarea nerambursabilă se acordă sub formă de ajutor de minimis/stat, în baza şi cu respectarea Regulamentului Comisiei .......... și a ......……
2. Data acordării ajutorului de minimis este data la care intră în vigoare contractul de finanțare, indiferent de momentul efectuării plăților/ rambursărilor efective în cadrul proiectului
3. În cazul proiectelor finanțate prin scheme de ajutor de stat/minimis se vor calcula dobânzi de întârziere în condițiile prevederilor legale privind ajutoarele de stat/minimis.
1. *Pentru fiecare membru al parteneriatului care are incluse în buget cheltuieli care intră sub incidența ajutorului de stat/minimis, valorile din buget se evidențiază pe linii distincte astfel: pe prima linie se completează valorile din buget din care se scade valoarea ajutorului de stat/minimis; pe cea de-a doua linie se completează valoarea ajutorului de stat/minimis (după caz).* [↑](#footnote-ref-1)
2. Prevederile lit.a) a alin.(2) al art.3 sunt aplicabile atât liderului de parteneriat cât și fiecărui partener (dacă proiectul se implementează în parteneriat) [↑](#footnote-ref-2)
3. Prevederile prezentului articol se aplica exclusiv contractelor de finantare care intra sub incidenta schemelor de ajutor de stat/ajutor de minimis [↑](#footnote-ref-3)